TRC บวกกว่า 12% นิวไฮในรอบ 3 เดือน โบรกฯแนะ”ซื้อ”ลุ้นทดสอบแนวต้าน 0.56 บาท
TRC บวกกว่า 12% นิวไฮในรอบ 3 เดือน โบรกฯแนะ"ซื้อ"ลุ้นทดสอบแนวต้าน 0.56 บาท ล่าสุด ณ เวลา 15.54 น. อยู่ที่ 0.54 บาท บวก 0.06 บาท หรือ 12.50% สูงสุดที่ 0.56 บาท ต่ำสุดที่ 0.49 บาท ด้วยมูลค่าซื้อขาย 78 ล้านบาท
20 ก.ย. 2561

ผู้สื่อข่าวรายงานว่า ราคาหุ้น บริษัท ทีอาร์ซี คอนสตรัคชั่น จำกัด (มหาชน) หรือ TRC ล่าสุด ณ เวลา 15.54 น. อยู่ที่ 0.54 บาท บวก 0.06 บาท หรือ 12.50% สูงสุดที่ 0.56 บาท ต่ำสุดที่ 0.49 บาท ด้วยมูลค่าซื้อขาย 78 ล้านบาท

ด้าน บล. ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” หุ้น TRC โดยมีแนวรับที่ 0.50 และ 0.49 เพื่อคาดหวังการปรับตัวเพิ่มขึ้นไปทดสอบแนวต้านที่ 0.54 และ 0.56 เป็นจุดขายทำกำไร พร้อมกับให้จุด STOP LOSS ถ้าราคาหุ้นปิดต่ำกว่า 0.47 ลงไป
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวเพิ่มขึ้นทะลุผ่านแนวต้านสำคัญที่ 0.49 ขึ้นมาได้ ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง
MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 60